FONDUL SOCIAL EUROPEAN

Programul Operațional Capital Uman 2014-2020

Axa prioritară 3 Locuri de muncă pentru toți

Cod apel: POCU/82/3/7/Creșterea ocupării prin susținerea intreprinderilor cu profil non-agricol din zona urbană

Titlul proiectului: Antreprenori SMART - Tineri Responsabili, Ambițioși, Motivați, de Succes

Beneficiar: Asociația “Societatea Națională Spiru Haret pentru Educație, Știință și Cultură”

Cod SMIS: 104098

Aria de implementare: Regiunea de dezvoltare Sud Muntenia

Anexa C

**Precizări privind activități eligibile și condiții de eligibilitate pentru beneficiarii ajutorului de minimis**

Schema de ajutor de minimis *România Start Up Plus* **nu se aplica[[1]](#footnote-1)**:

a) ajutoarelor acordate **întreprinderilor care îşi desfăşoară activitatea în sectoarele pescuitului şi acvaculturi**i, reglementate de Regulamentul (CE) nr. 104/2000 al Consiliului din 17 decembrie 1999 privind organizarea comună a pieţelor în sectorul produselor pescăreşti şi de acvacultură, publicat în Jurnalul Oficial al Uniunii Europene L nr. 17/21.01.2000;

b) ajutoarelor acordate **întreprinderilor care îşi desfăşoară activitatea în domeniul producției primare de produse agricole**;

c) ajutoarelor acordate **întreprinderilor care-şi desfășoară activitatea în sectorul prelucrării şi comercializării produselor agricole, în următoarele cazuri**:

* atunci când valoarea ajutorului este stabilită pe baza preţului sau a cantităţii produselor în cauză achiziţionate de la producătorii primari sau introduse pe piaţă de întreprinderile în cauză;
* atunci când ajutorul este condiţionat de transferarea lui parţială sau integrală către producătorii primari;

d) ajutoarelor destinate **activităţilor legate de export către ţări terţe sau către state membre**, respectiv **ajutoarelor legate direct de cantităţile exportate**, **ajutoarelor destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export**;

e) **ajutoarelor condiționate de utilizarea preferențială a produselor naţionale față de cele importate**;

f) ajutoarelor acordate **pentru achiziţia de vehicule de transport rutier de mărfuri**.

**comercializarea produselor agricole** – deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități;

Sunt eligibile pentru acordarea ajutorului *de minimis* **activitățile care respectă** **cumulativ** următoarele condiții:

1. au ca scop înființarea și dezvoltarea afacerilor selectate conform Ghidului solicitantului – Condiții specifice *”România Start Up Plus”*;
2. respectă condițiile de înființare și dezvoltare definite în Ghidului solicitantului – Condiții specifice *”România Start Up Plus”*;
3. sunt realizate de întreprinderile nou înființate în cadrul proiectelor finanțate prin Ghidul solicitantului – Condiții specifice *”România Start Up Plus”*.

**CONDIȚII DE ELIGIBILITATE PENTRU BENEFICIARI[[2]](#footnote-2)**

Pot beneficia de facilităţile prevăzute în prezenta schemă **întreprinderile care îndeplinesc cumulativ următoarele condiţii:**

a) sunt legal constituite în România și își desfășoară activitatea în România;

b) reprezentantul legal al întreprinderii nu a fost supus în ultimii 3 ani unei condamnări pronunțate printr-o hotărâre judecătorească definitivă și irevocabilă, din motive profesionale sau etic-profesionale;

c) reprezentantul legal al întreprinderii nu a fost condamnat printr-o hotărâre judecătorească definitivă și irevocabilă pentru fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Comunităţii Europene;

d) reprezentantul legal al întreprinderii nu furnizează informaţii false;

e) **este direct responsabilă de pregătirea şi implementarea planului de afaceri şi nu acţionează ca intermediar pentru proiectul propus a fi finanţat**;

f) nu a fost subiectul unei decizii/ ordin de recuperare a unui ajutor de stat/ de minimis a Comisiei Europene/ al unui alt furnizor de ajutor, sau, în cazul în care a facut obiectul unei astfel de decizii, aceasta a fost deja executată și creanța a fost integral recuperată, inclusiv dobânda de recuperare aferentă;

g) respectă condițiile prevăzute în Ghidul solicitantului – Condiții specifice ”România Start-Up Plus”, respectiv:

* **angajarea a minimum 2 persoane** în cadrul afacerii finanțate prin schema de minimis;
* asigurarea funcționării întreprinderii sprijinite prin schema de minimis, pe o perioadă de **minimum 12 luni pe perioada implementării proiectului** aferent contractului de finanțare;
* asigurarea perioadei de sustenabilitate de **minimum 6 luni, în care beneficiarul să asigure continuarea funcționării afacerii, inclusiv cu obligația menținerii locurilor de muncă**;
* **respectarea obiectivelor asumate prin planul de afaceri** aprobat în cadrul proiectului.

**Acordarea ajutorului *de minimis* va fi condiționată de înființarea legală a întreprinderii**.

**CHELTUIELI CARE INTRĂ SUB INCIDENȚA AJUTORULUI DE MINIMIS[[3]](#footnote-3)**

1. Cheltuieli cu salariile personalului nou angajat

* salarii
* onorarii / venituri asimilate salariilor pentru experți proprii / cooptați
* contribuții sociale aferente salariilor

1. Cheltuieli cu deplasarea personalului intreprinderior nou înființate

* cazare
* diurnă
* transport
* taxe si asigurări de călătorie

1. Cheltuieli aferente diverselor achiziții de servicii specializate, pentru care beneficiarul ajutorului de minimis nu are expertiza necesară
2. Cheltuieli cu achiziția de active fixe (**altele decat terenuri și imobile**), obiecte de inventar, materii prime și materiale, inclusiv materiale consumabile, alte cheltuieli pentru investiții necesare funcționării întreprinderilor
3. Cheltuieli pentru închirierea de sedii (inclusiv depozite), spații pentru desfășurarea diverselor activități ale întreprinderii, echipamente, vehicule, diverse bunuri
4. Cheltuieli de leasing fără achiziție (leasing operațional) aferente funcționării întreprinderilor (rate de leasing operațional plătite de întreprindere pentru: echipamente, vehicule, diverse bunuri mobile și imobile)
5. Utilități aferente funcționării întreprinderilor
6. Servicii de administrare a clădirilor aferente funcționării întreprinderilor
7. Servicii de întreținere și reparare de echipamente și mijloace de transport aferente funcționării întreprinderilor
8. Arhivare de documente aferente funcționării întreprinderilor
9. Amortizare de active aferente funcționării întreprinderilor
10. Cheltuieli financiare și juridice (notariale) aferente funcționării întreprinderilor
11. Conectare la rețele informatice aferente întreprinderilor
12. Cheltuieli de informare și publicitate aferente funcționării întreprinderilor
13. Alte cheltuieli aferente funcționării întreprinderilor

* prelucrare date
* întreținere, actualizare și dezvoltare aplicații informatice
* achiziționare de publicații, cărți, reviste de specialitate relevante pentru operațiune, în format tipărit și / sau electronic
* concesiuni, brevete, licențe, mărci comerciale, drepturi și active similare

**ATENȚIE** – **taxele pentru infiintarea firmei** și obținerea autorizațiilor necesare **nu vor fi suportate din subvenție** ci din contribuția proprie a candidatului.

1. Art. 5 (2) Schemă de ajutor de minimis *România Start Up Plus* [↑](#footnote-ref-1)
2. Art. 7 Schemă de ajutor de minimis România Start Up Plus [↑](#footnote-ref-2)
3. Conform Ordinului MFE 2103/19.10.2016 [↑](#footnote-ref-3)